Na temelju članka 54. stavka 1. Zakona o ustanovama („Narodne novine“ broj 76/93, 29/97, 47/99, 35/08, 127/19) te članka 98. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 94/13, 136/14-RUSRH,152/14, 7/17, 68/18, 98/19, 64/20 ) Školski odbor Osnovne škole Berek uz prethodnu suglasnost osnivača Bjelovarsko-bilogorske županije dana \_\_\_\_ 2020. donosi

**ODLUKU O IZMJENAMA I DOPUNAMA STATUTA**

* **prijedlog** -

**Članak 1.**

U Statutu Osnovne škole Berek (KLASA: 012-01 /19-01/0, URBROJ:2123-26-02-19-3)

od 21.5.2019., u članku 56. stavku 2. riječi: „ured državne uprave“ zamjenjuju se riječima:“ upravno tijelo županije nadležno za poslove obrazovanja“.

**Članak 2.**

U članku 58. stavku 1. točki 4. alineji 3. riječi „ Ureda državne uprave u Bjelovarsko-bilogorskoj županiji“ mijenjaju se i glase: „upravnog tijela županije nadležnog za poslove obrazovanja“ .

**Članak 3.**

U članku 75. stavku 1. točki 1. riječi: „radnom odnosu“ zamjenjuju se riječju: „radu“.

U točki 2. riječi: „propisima kojima se uređuju radni odnosi dovode do prestanka ugovora o radu“ zamjenjuju se riječima: „općim propisima o radu dovode do prestanka radnog odnosa“.

**Članak 4.**

Članak 78. mijenja se i glasi:

„ U postupku odlučivanja o razrješenju ravnatelja temeljem članka 75. stavka 1. točaka 3. i 4. te članka 76. ovog statuta, članovi Školskog odbora obvezni su utvrditi postojanje razloga i činjenica za razrješenje.„

**Članak 5**

Članak 79. mijenja se i glasi :“ O prijedlogu za razrješenje ravnatelja članovi Školskog odbora odlučuju tajnim glasovanjem.“

**Članak 6.**

Članak 80. mijenja se i glasi:

„Razriješeni ravnatelj može odluku o razrješenju pobijati tužbom pred nadležnim sudom u roku od trideset dana od dana zaprimanja odluke o razrješenju ako smatra da nisu postojali razlozi za razrješenje iz članka 44. stavka 2. Zakona o ustanovama ili da je u postupku donošenja odluke o razrješenju došlo do povrede koja je značajno utjecala na ishod postupka.“

**Članak 7.**

U članku 94. stavku 2. riječi: „ureda državne uprave “zamjenjuju se riječima:„upravnog tijela županije nadležnog za poslove obrazovanja.“

U članku 94. stavku 3. riječi: „ured državne uprave u županiji nadležan za poslove obrazovanja “zamjenjuju se riječima: „ upravno tijelo županije nadležno za poslove obrazovanja“.

**Članak 8.**

U članku 95. stavku 2.riječi: „ureda državne uprave“ zamjenjuju se riječima: „upravnog tijela županije nadležnog za poslove obrazovanja“.

**Članak 9.**

Članak 150. mijenja se i glasi :“Ako u obavljanju svoje djelatnosti Škola ostvari dobit, ostvarena se dobit upotrebljava za obavljanje i razvoj svoje djelatnosti u skladu s aktom o osnivanju i statutom“.

**Članak 10.**

U članku 157. riječi: „ured državne upraveu“ zamjenjuju se riječima: „upravno tijelo županije nadležno za poslove obrazovanja u“.

**Članak 11.**

Članovi Školskog odbora utvrđuju i izdaju Pročišćeni tekst Statuta.

**Članak 12.**

Ova Odluka o izmjenama i dopunama Statuta stupa na snagu osmog dana od dana objave na oglasnoj ploči Škole.

KLASA: 012-01/20-01/02

URBROJ:2123-26-02-20-1

U Bereku 25.6.2020.

Predsjednica Školskog odbora

 Sanja Radošević

Utvrđuje se da je osnivač Bjelovarsko-bilogorska županija na ovu Odluku o izmjenama i dopunama Statuta dao prethodnu suglasnost Zaključkom o davanju prethodne suglasnosti KLASA: \_\_\_\_\_\_\_\_\_\_\_\_, URBROJ: \_\_\_\_\_\_\_\_\_\_ od \_\_\_\_\_\_\_\_ godine.

Ova Odluka o izmjenama i dopunama Statuta objavljena je na oglasnoj ploči Škole\_\_\_\_\_\_\_\_\_\_\_\_\_\_ godine.

Ravnateljica

 Dušica Vunić